Таљар

Таљар (, Талјарос) — планина во југозападна Егејска Македонија.

 Опис 
Ова е издолжен планински венец на границите на Гребенско, Кожанско и Костурско (со Населичко). Претставува јужен продолжеток на планинскиот комплекс Горуша, од кој е одвоена со седлото Бафали или Русотари (1.240 м) и реката Капсалија. На некои карти се води како дел од Горуша, но мештаните ја сметаат за посебна планина, што е географски издржано. Од комплексот Скурџа (Пердика) на југ е одделена со седлото Какаранџа (1.220 м), реката Венетик и Жужелска Река, која пак ја двои од источните краишта на Смолика. Југоисточните ридести разграноци на Таљар и Горуша збирно се нарекуваат Гребенски Планини.

Карпите на планината се конгломерати, песочници и меласа.

До врвот Танасула (1.538 м) се стасува од превојот Бафали, низ кој минува патот Жупан - Борботско за околу 2 часа.

+ Врвови Име  Грчки  Висина (м)  Местоположба Танасула  Θανασούλας  1.538  во средиштето, СИ над Жужел Вигла, Сарманџа  Βίγλα, Σαρμάντζα  1.452   Дасорахи, Таљар, Кури  Δασορράχη, Τάλιαρος, Κουρί  1.358  на СЗ крај, ЈИ над Борботско Коњари, Бари  Κόνιαρης, Μπνάρι  1.467  во средиштето, И над Жужел Ликокремасма  Λυκοκρέμασμα  1.319   Плака  Πλάκα  1.187  на ЈИ крај, С над Дуско Ставрос  Σταυρός  1.227   Хондра Дендра  Χονδρά Δένδρα  1.235  на ЈИ крај, С над Дуско

 Поврзано 
 Горуша
 Пинд

 Наводи 

Категорија:Планини во Егејска Македонија
Категорија:Горуша
Категорија:Костур (општина)
Категорија:Гребен (општина)
Категорија:Пинд